
Riigihanke korraldamine ja sõiduauto liisingulepingu sõlmimiseks volitamine

1. Asjaolud ja menetluse käik
Narva Linnavalitsuse Kultuuriosakond sõlmis 06.09.2012. a Nordea Finance Estonia AS-ga liisingulepingu nr 201214890 sõiduauto Nissan Primastar, ehitusaasta 2012, VIN-kood VSKJ4B7BSUY638811, reg. nr. 914BGY, kasutamiseks. Liisingulepingu lõppemise päeval 16.12.2017. a on kasutusrendilepingu jääkväärtus 3 165,99 eurot ilma käibemaksuta. Sõiduautot kasutatakse erinevate ürituste korraldamisel ning Kultuuriosakonna hallatavate asutuste teenindamisel.
Seoses sellega taotleb Narva Linnavalitsuse Kultuuriosakond riigihanke korraldamist uue sõiduauto liisingulepingu sõlmimiseks. Uue sõiduauto kasutusrendile võtmisel kasutab Kultuuriosakond kasutusrendil oleva sõiduauto tagasiostu summa esimese sissemaksena.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Riigihangete seaduse § 5 lõigete 1 ja 2 alusel kohaliku omavalitsuse asutus on kohustatud järgima riigihangete seaduses sätestatud korda.
2.3 Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.

3.Otsus
3.1 Narva Linnavalitsuse Kultuuriosakonnal algatada sõiduauto kasutusrendi lihthanke menetlust kooskõlas riigihangete seaduse nõuetega.
3.2 Määrata punktis 3.1 nimetatud lihthanke hankijaks Narva Linnavalitsuse Kultuuriosakond.

3.3 Volitada Narva Linnavalitsuse Kultuuriosakonda sõlmima liisinguleping.
4.Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Tarmo Tammiste
Linnapea                                                                        
Ants Liimets 









Linnasekretär

